Shtetet e Bashkuara dhe Afganistani
Uashingtoni shton presionin ndaj presidentit afgan Karzai, që ai të nënshkruajë marrëveshjen dypalëshe të sigurisë
Marrja e kontrollit të qyteteve irakiane nga ekstremistët është diçka që zyrtarët amerikanë nuk duan ta shohin të ndodhë edhe në Afganistan. Trupat ndërkombëtare që kanë ndihmuar forcat afgane të luftojnë ekstremistët, sipas planit, duhet të tërhiqen brenda vetëm 11 muajve. Këtë javë, zëdhënësi i Shtëpisë së Bardhë Jay Carney i përsëriti thirrjet ndaj Presidentit Karzai për nënshkrimin e një marrëveshjeje sigurie dypalëshe për të lehtësuar praninë e trupave amerikane përtej këtij viti. Shtetet e Bashkuara thonë se kërkojnë një vendim nga pala afgane gjatë javëve të ardhshme, por pa e zgjatur më tej. Zoti Karzai dëshiron të presë për ta marrë vendimin deri pas zgjedhjeve të muajit prill në Afganistan, para se të marrë një vendim. Zyrtarët amerikanë thonë se sa më tepër të presë udhëheqësi afgan për ta nënshkruar marrëveshjen, aq më e vështirë ka për të qenë për ata dhe për aleatët e NATO-s të zotohen për ta mbështetur marrëveshjen. Ministrat e mbrojtjes të NATO-s do të takohen muajin e ardhshëm dhe duan të fillojnë të bëjnë plane për praninë e tyre pas vitit 2014, në se kjo do të ndodhë. Sekretari i Mbrojtjes Chuck Hagel: Ushtria amerikane ka tonalata me pajisje dhe një personel prej mijëra personash, që duhen lëvizur nga Afganistani për një periudhë të shkurtër kohe, por zyrtarët thonë se nuk janë duke vendosur afate kohore. Analistët thonë se zoti Karzai nuk beson që Shtetet e Bashkuara do të tërhiqen nga Afganistani dhe se ai është duke luajtur një lojë të rrezikshme, e cila mund të rezultojë që forcave afgane do t’u duhet të vetëmbrohen, pa ndihmën e forcave amerikane. Ndërlikimi i procesit është një marrëdhënie e vështirë personale mes zotit Karzai dhe Presidentit Obama. Ish-sekretari i Mbrojtjes Robert Gates, në librin e tij me kujtime që nxiti debate në Uashington, shkruan se Presidenti Obama “nuk e duron dot” zotin Karzai. Michael O'Hanlon është analist në Institutin “Brokings”: ... Dhe ndoshta ky rrezik është duke u shtuar, thotë Jason Campbell i Korporatës Rand. Tani për tani, trupat amerikane janë duke punuar në kushtet kur nuk janë të sigurtë në se do të vazhdojnë të qëndrojnë në Adganistan, apo jo.